HR
L 273/14
Službeni list Europske unije
21.10.2022.
PROVEDBENA UREDBA KOMISIJE (EU) 2022/1992 оd 20. listopada 2022. o odobrenju ekstrakta Chrysanthemum cinerariaefolium iz otvorenih i zrelih cvjetova biljke Tanacetum cinerariifolium ekstrahiranog ugljikovodičnim otapalima kao aktivne tvari za uporabu u biocidnim proizvodima vrste 19 u skladu s Uredbom (EU) br.
528/2012 Europskog parlamenta i Vijeća (Tekst značajan za EGP)
EUROPSKA KOMISIJA,
uzimajući u obzir Ugovor o funkcioniranju Europske unije, uzimajući u obzir Uredbu (EU) br.
528/2012 Europskog parlamenta i Vijeća od 22. svibnja 2012. o stavljanju na raspolaganje na tržištu i uporabi biocidnih proizvoda (1), a posebno njezin članak 89. stavak 1. treći podstavak, budući da: (1)
Delegiranom uredbom Komisije (EU) br.
1062/2014 (2) utvrđen je popis postojećih aktivnih tvari koje treba ocijeniti radi njihova mogućeg odobrenja za uporabu u biocidnim proizvodima.
Taj popis uključuje ekstrakt Chrysanthemum cinerariaefolium iz otvorenih i zrelih cvjetova biljke Tanacetum cinerariifolium ekstrahiran ugljikovodičnim otapalima.
(2)
Ekstrakt Chrysanthemum cinerariaefolium iz otvorenih i zrelih cvjetova biljke Tanacetum cinerariifolium ekstrahiran ugljikovodičnim otapalima ocijenjen je za uporabu u biocidnim proizvodima vrste 19, repelenti (odbojna sredstva) i mamci, kako su definirani u Prilogu V. Direktivi 98/8/EZ Europskog parlamenta i Vijeća (3) i koji odgovaraju vrsti proizvoda 19 kako je definirana u Prilogu V. Uredbi (EU) br.
528/2012.
(3)
Španjolska je imenovana državom članicom izvjestiteljicom te je njezino nadležno ocjenjivačko tijelo 1. rujna 2010.
Komisiji dostavilo izvješće o ocjenjivanju zajedno sa svojim zaključcima.
Nakon što je dostavljeno izvješća o ocjenjivanju, održane su rasprave na tehničkim sastancima koje je organizirala Komisija i, nakon 1. rujna 2013., Europska agencija za kemikalije („Agencija”).
(4)
Iz članka 90. stavka 2.
Uredbe (EU) br.
528/2012 proizlazi da tvari čije su ocjenjivanje države članice dovršile do 1. rujna 2013.
treba ocijeniti u skladu s odredbama Direktive 98/8/EZ.
(5)
U skladu s člankom 75. stavkom 1.
Uredbe (EU) br.
528/2012 Odbor za biocidne proizvode priprema mišljenje Agencije o zahtjevima za odobrenje aktivnih tvari.
U skladu s člankom 7. stavkom 2.
Delegirane uredbe (EU) br.
1062/2014 Odbor za biocidne proizvode donio je 3. prosinca 2021.
mišljenje Agencije (4), uzimajući u obzir zaključke nadležnog ocjenjivačkog tijela.
(6)
Prema tom mišljenju može se očekivati da će biocidni proizvodi vrste 19 koji sadržavaju ekstrakt Chrysanthemum cinerariaefolium iz otvorenih i zrelih cvjetova biljke Tanacetum cinerariifolium ekstrahiran ugljikovodičnim otapalima ispuniti zahtjeve utvrđene u članku 5. stavku 1. točkama (b), (c) i (d) Direktive 98/8/EZ, pod uvjetom da se ispune zahtjevi koji se odnose na njihovu uporabu.
(1) SL L 167, 27.6.2012., str. 1.
(2) Delegirana uredba Komisije (EU) br.
1062/2014 оd 4. kolovoza 2014. o programu rada za sustavni pregled svih postojećih aktivnih tvari sadržanih u biocidnim proizvodima iz Uredbe (EU) br.
528/2012 Europskog parlamenta i Vijeća (SL L 294, 10.10.2014., str. 1.).
(3) Direktiva 98/8/EZ Europskog parlamenta i Vijeća od 16. veljače 1998. o stavljanju biocidnih pripravaka na tržište (SL L 123, 24.4.1998., str. 1.).
(4) Mišljenje Odbora za biocidne proizvode o zahtjevu za odobrenje aktivne tvari ekstrakta Chrysanthemum cinerariaefolium iz otvorenih i zrelih cvjetova biljke Tanacetum cinerariifolium ekstrahiranog ugljikovodičnim otapalima; vrsta proizvoda: 19.
ECHA/BPC/314/2021, doneseno 3. prosinca 2021.